open-index/open-wikipedia-markdown huggingface dataset:
Raymond Dart

**Raymond Arthur Dart** (4 Februari 1893 &ndash; 22 November 1988) ialah seorang pakar anatomi dan antropologi Australia yang banyak dikenali kerana penglibatannya dalam penemuan fosil hominin pertama, *[[Australopithecus africanus]]* di Afrika Selatan pada 1924.

## Pautan luar
*Esei oleh C. K. Brain, "Raymond Dart and our African origins."
*Biografi Raymond Dart
*Biogradi Raymond Dart di TalkOrigins Archive.
Metatesis (linguistik)

**Metatesis** (dari bahasa Yunani , dari  *metatithemi* "saya menyusun beza") adalah pengubahan kedudukan bunyi atau suku kata membentuk satu atau lebih patah perkataan dituturkan dalam sesebuah ayat. Kejadian ini banyak diperhatikan dalam banyak bahasa di mana bentuk asli sesebuah perkataan yang didapati terbentuk melalui fenomena ini dapat disimpulkan dari bentuk kata yang lebih tua dalam leksikon atau perkamusan lama bahasa yang dapat dicatat mahupun secara kajian pembentukan semula fonologi asal.

Jenis metatesis yang berlaku bergantung kepada kedudukan dua komponen bunyi yang mungkin tertukar:
* metatesis antara dua atau lebih suku kata bersebelahan (**metathesis bersebelahan**, **metathesis tempatan**)
* metatesis antara dua atau lebih suku kata yang berjauhan (**metathesis jarak jauh**, **hipertesis**)

## Contoh
### Dalam bahasa Melayu
Perkataan *tembikai* pada asalnya merupakan hasil metatesis dari perkataan *mendikai* diserap dari bahasa Tamil iaitu  *kommaṭṭikkay*.

Perkataan *seluar* yang menyerap dari kata bahasa Parsi  *syilwar* (berurutan sebutan /l...w...r/) dimetatesiskan sebutan peminjaman kata bahasa Arab  *sirwāl* (berurutan sebutan /r...w...l/).

### Dalam bahasa-bahasa lain
Nama kota Iskandariah di Mesir () diserap dari nama asalnya dalam bahasa Yunani iaitu Ἀλεξάνδρεια *Alexándria*; di mana komponen /ks/ dalam sebutan asal /aleˈksanðɾia/ tertukar kedudukannya menjadi /aleˈskanðɾia/, /al/ pula digugurkan kerana mirip pemula alif lam () bentuk *ism ma`rifah* sesebuah perkataan dalam bahasa Arab.

Perkataan bahasa Inggeris Lama *þrēo* (*three*, "tiga") diterbitkan kepada þridda dan *þrēotene* yang masing-masing patut diturunkan kepada *thrid* dan *thriteen*, namun termetatesis kepada *third* (ketiga) dan *thirteen* ("tiga belas") dalam bahasa Inggeris Moden.

Fenomena ini juga banyak diperhatikan pada banyak bahasa-bahasa Romawi:

* *miraculum* > *milagro* (bahasa Sepanyol: "keajaiban")
* *formaticus* ("terbentuk dalam acuan", 1135) > fromage (bahasa Perancis: "keju").

## Rujukan
Kampung Moyan

**Kampung Moyan** (ringkasnya, **Moyan**/**Serpan Kawasan Cina**) ialah sebuah kampung yang terletak dalam Bahagian Samarahan, di Daerah Asajaya, negeri Sarawak, Malaysia. Petempatan ini mempunyai jumlah penduduk seramai 234 orang serta menempatkan 107 buah rumah bagi penduduk yang tinggal di sini. 

## Rujukan
On My Way (lagu Alan Walker)

"**On My Way**" ("Dalam Perjalananku") ialah sebuah lagu yang direka oleh Alan Walker, Sabrina Carpenter dan Farruko. "On My Way" ialah lagu bergenre EDM dengan durasi 3 minit 13 saat. Lagu ini menampilkan bunyi *[[future bass]]* Walker dan lirik lagunya mengenai hubungan (cinta) yang tidak memuaskan.  Walker menyatakan dalam sebuah wawancara bahawa lagu tersebut adalah diinspirasikan daripada lagu oleh DJ Okawari "*Flower Dance*".

## Rujukan

## Pautan luar
*
Sarung malam

Wanita **sarung tangan malam** adalah sarung tangan panjang yang dipakai oleh wanita sebagai pakaian formal, biasanya dengan pakaian formal seperti gaun malam atau gaun pengantin. Antaranya, sarung tangan malam terpanjang dipanggil "sarung tangan opera". Bahagian "panjang siku atau lebih panjang" adalah kuncinya; sarung tangan yang meliputi sebahagian besar lengan bawah, hingga tepat di bawah siku, secara sah dapat disebut "sarung tangan panjang" atau "sarung tangan malam", tetapi tidak pernah menjadi "Sarung Tangan Opera". Dalam contoh ini, istilah "Opera" mungkin lebih berkaitan dengan panjang dari pada kesempatan, seperti juga terlihat pada "Sarung Tangan Panjang Opera" dan "Mutiara Panjang Opera".

Banyak pakaian upacara Barat berasal dari kostum ritual Kristian, terutama di Gereja Katolik, denominasi Kristian terbesar di mana ritual disiplin ketat, dan itu diharuskan untuk mengurangkan pendedahan kulit. Sebagai tindak balas kepada trend ini, di dunia Barat, gaun lengan pendek atau tanpa lengan seperti kod pakaian malam harus dipakai dengan sarung tangan panjang hingga siku walaupun pada acara rasmi dan lingkaran sosial kelas atas. Oleh itu, ia mempunyai makna yang kuat sebagai pakaian formal di tempat yang suci dan ketat, dan dikatakan sebagai pakaian canggih dari wanita yang kemas dan bersih.

Sarung tangan wanita untuk pakaian formal dan separa formal mempunyai tiga panjang untuk wanita: pergelangan tangan, siku, dan opera (di atas siku, biasanya sampai ke bisep tetapi kadang-kadang hingga panjang lengan) panjang. Sarung tangan panjang opera yang paling mulia dibuat khas dari kulit anak putih. Banyak jenis kulit lain, biasanya kulit lembu jenis lembut, digunakan untuk membuat sarung tangan panjang opera; kulit paten dan suede sangat popular sebagai alternatif untuk kulit anak-anak, dan selalunya lebih berpatutan daripada kulit anak-anak. Bahan satin dan regangan satin sangat popular, dan terdapat juga jenis yang dihasilkan secara besar-besaran. Bahan sarung tangan yang lebih tidak biasa termasuk kulit yang diperbuat daripada salmon, ular sawa, dan ikan pari.
Istana Aggstein

**Istana Aggstein** (, secara harfiah "runtuhan istana Aggstein") adalah sebuah istana runtuhan di tebing kanan Danube di Wachau, Austria. Istana ini asalnya pada abad ke-12. Istana Aggstein berada pada  paras laut.

## Lokasi

Runtuhan istana terletak di sekitar  di atas tebing kanan Danube di singkapan yang memanjang dari timur ke barat. Panjang runtuhan istana ini kira-kira . Runtuhan ini terletak di kawasan perbandaran Schönbühel-Aggsbach di Daerah Melk, Austria Bawah.

## Lain-lain

Pada 30 November 1973, sebagai sebahagian daripada rangkaian cap pos yang menampilkan pemandangan Austria, Perkhidmatan Pos Austria mengeluarkan Setem definitif 5-Schilling pada motif ini.

## Lihat juga
*Senarai istana di Austria

## Rujukan

## Pautan luar

*
Yazid ibn Abi Kabsha al-Saksaki

**Yazid ibn Abi Kabsha al-Saksaki** () merupakan salah seorang jeneral dan gabenor Kerajaan Bani Umaiyah.

## Sumber
*
Sebangan

**Sebangan** ialah kawasan petempatan serta pekan yang terletak di Sarawak, Malaysia. Pekan Sebangan ditadbirkan oleh Daerah Sebuyau yang juga merupakan sebahagian daripada kawasan bahagian Samarahan.

## Rujukan
Empayar Bamana

**Empayar Bamana**, **Empayar Bambara** atau **Empayar Ségou** (bahasa Bambara:  *Banbaran Fāmala*) merupakan sebuah kerajaan besar yang berpusat di Ségou, sekarang di Mali moden, Afrika Barat. Negeri ini didirikan setelah kejatuhan Empayar Mali diperintah dinasti Keita oleh puak-puak Bambara yang pernah bersekutu dengan empayar besar itu.
Måneskin

**Måneskin** ( [ˈmɔːneskin  ˈmɔːnəˌske̝nˀ "cahaya bulan" dalam bahasa Denmark) ialah kugiran rock dari Rom, Itali terdiri dari Damiano David (vokal), Victoria De Angelis (gitar bes), Thomas Raggi (gitar) dan Ethan Torchio (dram). Mereka pada awalnya berkarya di jalanan sebelum memasuki rancangan ujibakat *X Factor Italia* tahun 2017 memenuhi tempat kedua. Kugiran ini memenangi acara Festival Muzik Sanremo 2021 yang melayakkan mereka ke Pertandingan Lagu Eurovision tahun mewakili Itali dengan lagu "Zitti e buoni" di mana mereka berjaya dalam pertandingan tersebut sekali.

Mereka berjaya dalam carta muzik Itali mengutip 20 sijil platinum dan 4 sijil emas dari FIMI serta msebanyak 1 juta salinan rakaman laris dijual serata negara itu.

## Keanggotaan

* Damiano David – vokal (2016–kini)
* Victoria De Angelis – bass (2016–kini)
* Thomas Raggi – gitar (2016–kini)
* Ethan Torchio – dram (2016–kini)

## Diskografi
* *Il ballo della vita* (2018)
* *Teatro d'ira: Vol. I* (2021)
* *Rush!* (2023)

## Rujukan

## Pautan luar
* Laman web rasmi
Something Just Like This

"***Something Just Like This***" ("Sesuatu Seperti Ini") ialah sebuah lagu oleh duo muzik elektronik Amerika Syarikat The Chainsmokers serta band rock Inggeris Coldplay. Lagu ini dikeluarkan sebagai single kedua dalam album debut The Chainsmokers *[[Memories...Do Not Open]]* pada 22 Februari 2017 dan sebagai single kedua EP ke-13 Coldplay *Kaleidoskope* dalam bentuk Tokyo Remix pada 23 Jun 2017. Versi olahan langsung (*live remix*) dirakam di Tokyo yang dimainkan dalam konsert Coldplay dan dikeluarkan pada 23 Jun 2017.

## Rujukan

## Pautan luar
* Lirik lagu ini  di Metrolyrics
Disney+ Hotstar

**Disney+ Hotstar** (dikenali hanya sebagai **Hotstar**) ialah sebuah perkhidmatan OTT penstriman beserta video atas permintaan India yang dimiliki oleh Disney Star yang juga merupakan anak syarikat kepada The Walt Disney Company. Ia dilancarkan sebagai Hotstar sejak 2015, sebelum pemerolehan Hotstar oleh Disney pada April 2020. Di India, perkhidmatan ini digunakan lebih kurang 300 juta pengguna aktif. 

Pada Februari 2020, setelah pemerolehan induk Star India, 21st Century Fox, oleh Disney pada 2019, Disney mengumumkan rancangan integrasi perkhidmatan video atas permintaan Disney+ dengan Hotstar pada April 2020, untuk memanfaatkan infrastruktur dan pengguna Hotstar. Pada 3 April 2020, platform tersebut digabungkan dengan Disney+.

Disney+ Hotstar juga terdapat di negara di luar India, iaitu, Indonesia, Malaysia, dan Thailand. Manakala, negara di Kanada, Amerika Syarikat, United Kingdom, Dunia Arab, dan Singapura pula hanya didatangkan dengan perkhidmatan penstriman Hotstar sahaja. Di Malaysia, perkhidmatan ini mula beroperasi pada 1 Jun 2021 dengan menyiarkan kandungan dari Disney dan puluhan filem tempatan.

## Ketersediaan
Pada Ogos 2019, *CEO* Disney Bob Iger menyatakan bahawa akan ada perancangan untuk mengembangkan Hotstar ke Asia Tenggara. Pada Ogos 2020, ia telah diumumkan bahawa Disney+ Hotstar akan dilancarkan di Indonesia pada 5 September 2020, menandakan pengembangan pertama perkhidmatan yang disatukan di luar India. Pada 19 Oktober 2020, Star India mengumumkan pelancaran Hotstar di Singapura, pada 1 November 2020. Pada 25 Februari 2021, ia telah dilaporkan bahawa Disney+ Hotstar akan dilancarkan di Malaysia dan Thailand pada 2021. Perkhidmatan ini dilancarkan di Malaysia pada 1 Jun 2021, dan dijadualkan akan dilancarkan di Thailand pada 30 Jun.

## Lihat juga
* Disney+

## Nota

## Rujukan

## Pautan luar
* Disney+ Hotstar
Bahasa Lanoh

**Bahasa Lanoh** atau nama alternatif **Jengjeng** ialah sebuah bahasa Asli yang terancam yang dituturkan di Perak, Malaysia. Bahasa ini termasuk dalam subkeluarga bahasa Senoi, yang juga termasuk Sabüm (bahasa terhampir, tetapi pupus), Semnam, Temiar dan Semai, semuanya juga dituturkan di negeri yang sama.

## Lihat juga
* Lanoh

## Rujukan

## Pautan luar
* RWAAI (Repository and Workspace for Austroasiatic Intangible Heritage)
* Lanoh in RWAAI Digital Archive
Bahasa Kintaq

**Kintaq**, atau **Kentaq Bong** ialah sebuah bahasa Austro-Asia yang dituturkan di Malaysia serta Thailand. Bahasa ini tergolong dalam subcabang bahasa Asli Utara dalam kumpulan bahasa Asli. Namun begitu, jumlah penutur adalah sedikit, malah semakin berkurangan.

## Rujukan

## Pautan luar
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Kintaq in RWAAI Digital Archive
Kampung Penderas

**Kampung/Pos Penderas** ialah sebuah kawasan petempatan Orang Asli Jah Hut yang terletak di kawasan Kuala Krau, daerah Temerloh, Pahang, Malaysia. Kampung ini memiliki sebuah sekolah rendah, Sekolah Kebangsaan Penderas.

## Rujukan
Kampung Sungai Rual

**Kampung/Pos Sungai Rual** ialah sebuah kawasan petempatan Orang Asli Jahai di jajahan Jeli, Kelantan, Malaysia. Kampung ini memiliki sebuah sekolah rendah, Sekolah Kebangsaan Penderas. Nama kampung ini adalah bersempena dengan Sungai Rual yang mengalir di kampung ini, dan mengalir ke Sungai Pergau.

Kampung ini ditubuhkan pada 1972 dalam program petempatan semula oleh Jabatan Hal Ehwal Orang Asli. Pada 2017, sebuah bahasa Asli baharu disahkan dijumpai di kampung ini oleh para pengkaji linguistik dari Sweden, dan dinamakan sebagai bahasa Jedek.

## Rujukan
ScienceDaily

**Science Daily** ialah sebuah laman web Amerika yang dilancarkan pada 1995 yang mengumpulkan siaran akhbar serta menerbitkan siaran akhbar yang disunting ringan (*churnalism*) mengenai bidang sains, serupa dengan Phys.org dan EurekAlert!.

Laman web ini diasaskan oleh pasangan suami isteri Dan dan Michele Hogan pada 1995; Dan Hogan sebelumnya bekerja di jabatan hal ehwal awam Makmal Jackson sebagia penulis siaran akhbar. Laman web ini menjana wang melalui penyiaran iklan. Pada 2010, laman web ini mengatakan bahawa ia telah berkembang "dari operasi dua orang menjadi perniagaan berita yang lengkap dengan penyumbang di seluruh dunia," tetapi pada masa itu, laman web ini dijalankan di luar rumah Hogans, tidak berwartawan, dan hanya menyiarkan siaran akhbar yang dicetak semula. Pada 2012, Quantcast meletakkan laman web ini pada kedudukan ke-614 dengan jumlah pelawat Amerika sebanyak 2.6 juta orang.

## Rujukan

## Pautan luar
*
Tak Tahu? (album Abot)

***Tak Tahu?*** merupakan album studio kedua bagi penyanyi alternatif wanita, Abot yang dikeluarkan pada tahun 1997 oleh Gomogi Production dan diedarkan oleh Sony Music (Malaysia). Ia diterbitkan oleh Sam dan kumpulan Saturnine banyak bekerjasama dalam penghasilan album ini dari segi produksi dan penciptaan lagu.

Berbeza dengan album sulung, album ini mengetengahkan gaya muzik yang lebih agresif dan bunyi yang lebih *punky*. Dari segi nyanyian pula, vokal Abot didengar lebih lantang, nyaring dan lebih tinggi. Album ini memuatkan 11 buah lagu dan single utama album ini, *Dam Di Dam* menjadi taruhan Abot. Hampir kesemua lirik lagu ditulis oleh Abot sendiri dan beliau hanya mencipta satu lagu sahaja, iaitu *Aku Rindu*. Sama seperti album terdahulu, album ini turut memuatkan lagu *Kelem Minggu* yang dinyanyikan dalam bahasa Orang Asli suku kaum Semai. Muzik lagu tersebut dipinjam daripada lagu *Dam Di Dam*.

## Senarai runut

## Tenaga kerja
### Penyanyi
* Abot – vokal

### Syarikat
* Gomogi Production – syarikat rakaman
* Sony Music Entertainment (Malaysia) – pengedar
* King Studio – studio rakaman
* Digitpress Sdn Bhd – syarikat percetakan
* Mastering One – mastering

### Produksi
* Sam – penerbit
* Lan Laga & Iskandar – penerbit eksekutif
* Amran Omar & Sham Hussain – A & R
* Zairi (Saturnine) – programing dram & kesan
* Tan & T.J. Studio – fotografi
* C.L Toh – mastering
* Big, Dwan, Eyntan, Raja Azhar, Sam Kassim & Suzana – unit promosi
* K.S. Chow – konsep & reka bentuk

### Pemuzik dan penyanyi undangan
* Aznan Alias (Saturnine) – gitar
* Aub & Bong – bass
* Gary Gideon & Mahmud – dram
* Emmett (Butterfingers) – biola
* Emma (Revolusi) – penyanyi latar

## Pencapaian
### Anugerah Industri Muzik Ke-5

## Pautan luar
* "Diskografi album "Tak Tahu? (1997)"
Faiza (syarikat)

**Syarikat Faiza Sdn. Bhd.**, menjalankan perniagaan sebagai **Faiza** ialah sebuah syarikat pengeluar dan pemborong beras Malaysia yang ditubuhkan pada 1982 dan diasaskan oleh Faiza Bawumi Sayed Ahmad yang turut berkhidmat sebagai Pengarah Urusan. Faiza terkenal dengan pelbagai jenis produk beras berkualiti dan turut memasarkan pelbagai produk seperti tepung, rempah ratus, bihun, sos cili dan kicap. Ia dimiliki oleh konglomerat beras Padiberas Nasional Berhad (BERNAS) yang turut memiliki pegangan saham 51% dalam syarikat ini.

## Sejarah
Syarikat Faiza ditubuhkan pada tahun 1982 oleh Faiza Bawumi Sayed Ahmad, seorang usahawan kelahiran Mesir yang berhijrah ke Malaysia. Syarikat ini menjalankan aktiviti runcit sebagai perniagaan utamanya. Pada tahun 1992, Faiza secara rasmi diperbadankan di bawah Syarikat FAIZA Sdn. Bhd. (SFSB), dan menjalankan modal usaha bersama Padiberas Nasional Berhad (BERNAS) pada tahun 1997.

Pada akhir 1990-an, pembeli mula menilai dengan lebih dekat proses dan sifat lain dari produk yang boleh dimakan. Pada masa inilah syarikat ini diperkenalkan kepada kategori beras berkualiti herba yang unik dari Kartanaka, India Selatan. Faiza segera menyedari faedah intrinsik yang diperolehi oleh pengguna beras dengan beras "Ponni" dalam makanan mereka. Ia dikenali dengan nama Taj Mahal, beras Ponni telah diedarkan ke seluruh Malaysia. Sebagai keuntungan, Taj Mahal telah memberi kesan besar dalam permintaan pengguna terhadap produk beras Faiza lain, seperti Basmathi, beras wangi, beras Super istimewa Thailand dan tempatan.

Pada tahun 2004, Faiza melabur sebanyak RM10 juta untuk membina kilang memproses dan pembungkusan beras di Batu Pahat, Johor yang memulakan operasinya pada awal 2005. Pada tahun 2012, syarikat ini menjalin kerjasama dengan Angkatan Koperasi Kebangsaan Malaysia Berhad (ANGKASA) bagi memasarkan produk keluaran Syarikat Faiza ke keluar negara.

Syarikat Faiza pada 2018 telah meminta kerajaan untuk memansuhkan permit pemindahan beras kerana ia melewatkan proses pengagihan, sekaligus memungkinkan pengeluar berdepan dengan hukuman denda yang lebih tinggi.

## Tanggungjawab sosial korporat
Pada Januari 2021, syarikat Faiza telah menghulurkan sumbangan sebanyak 529 pek barangan keperluan kepada pasukan petugas barisan hadapan dan penduduk Kampung Inabah Kamal, Semporna, Sabah yang terjejas akibat penularan pandemik COVID-19 di Malaysia. 

## Anugerah dan pengiktirafan
Antara anugerah yang diterima oleh Syarikat Faiza termasuk ISO 9001:2000 oleh SIRIM pada Mac 2004, anugerah Superbrand Taj Mahal oleh Superbrand Malaysia pada November 2003, anugerah sijil Halal 2003 oleh Jabatan Kemajuan Islam Malaysia (JAKIM) dan anugerah Pembekal Beras Terbaik BERNAS pada Julai 2001.

## Rujukan

## Pautan luar
*
Faiza Bawumi Sayed Ahmad

**Faiza Bawumi Sayed Ahmad** (lahir 9 Mac 1942) ialah seorang ahli perniagaan dan usahawan Malaysia kelahiran Mesir. Beliau ialah pengasas dan Pengarah Urusan Syarikat Faiza Sdn. Bhd., syarikat pengeluar beras Malaysia.

## Kehidupan awal
Faiza dilahirkan pada 9 Mac 1942 di Kaherah, Mesir dan merupakan anak sulung daripada 7 beradik. Beliau mula menunjukkan minat berniaga pada usia 14 tahun dengan menceburi rekaan fesyen. Selain itu, beliau juga pernah bekerja sebagai juruwang di kedai milik bapanya.

Pada tahun 1964, beliau berhijrah ke Malaysia dengan mengikuti suaminya dan membawa anak sulung, Dr Salwa yang ketika itu berusia empat tahun. Mereka menetap di Batu Pahat, Johor. Bermula dari situ, beliau mahir bertutur bahasa Melayu dalam tempoh 3 bulan selepas berpindah ke Malaysia.

Suaminya, Abu Bakar bekerja sebagai kadi sehingga memegang jawatan sebagai hakim Mahkamah Syariah, namun beliau tidak betah duduk diam di rumah. Selain memasak, beliau menjahit dan berniaga bermula dengan memandu kereta, van hinggalah lori satu tan.

## Kerjaya
Berbekalkan diploma dalam sulam-menyulam dan modal RM4 sahaja, beliau menerima upah menjahit dan menjual sarung bantal. Faiza juga menjual rempah cap Bunga Raya buatan sendiri pada tahun 1968. Beliau berkata kepada *[[Sinar Harian]]* pada Oktober 2019: "Arwah suami membenarkan saya berniaga dengan syarat jaga suami, anak, kehormatan diri dan keluarga. Dia yakin saya boleh berniaga. Oleh itu, saya perlu bijak mengatur masa agar semua kerja di rumah dapat diselesaikan".

Beliau menubuhkan Syarikat Faiza pada 1982 dengan menjalankan aktiviti peruncitan sebagai perniagaan terasnya. Dari situ beliau mendapati pemborong beras kebanyakannya dibekalkan oleh kaum lain. Pada tahun-tahun terawal Syarikat Faiza, Faiza mula belajar mengenali pelbagai jenis beras. Sebagai persediaan, beliau menuju ke satu kedai ke kedai lain bagi menerima maklum balas sama ada mereka akan membeli berasnya jika beliau mahu menjualnya. Selain itu, syarikatnya juga menghasilkan pelbagai produk termasuk bihun, kicap, sos cili dan rempah ratus. Syarikat Faiza sejak itu, menikmati kejayaan sebagai pembekal beras terkenal di Malaysia.

## Kehidupan peribadi
Beliau berkahwin seawal usia 16 tahun dengan suaminya, Abu Bakar Ahmad (Allahyarham) yang ketika itu merupakan pelajar Malaysia di Mesir. Pasangan ini dikurniakan 7 anak, 32 cucu dan 9 cicit.

## Anugerah dan pengiktirafan
* Tokoh Maulidur Rasul Peringkat Kebangsaan 2010/1431 H (2010)

## Rujukan
Fizie Roslan

**Mohamad Hafizie Roslan** (lahir 2 Februari 1988) ialah seorang penyampai radio lelaki Malaysia. Beliau terkenal sebagai penyampai radio Hot FM Kelate (2011-2013), Hot FM (2014-2021), Molek FM (2022-23) dan THR Gegar (2024-kini) Did Fizie Join Fly FM Ke？Tak de lah,Tanya ja. Haha 

## Kerjaya
Fizie memulakan kerjaya sebagai penyampai radio di Manis FM yang ketika itu beroperasi di Kelantan. Beliau pernah bekerja sebagai juruhebah di pasar raya di Kelantan selama tiga bulan selepas tamat Tingkatan 5. Bagaimanapun, beliau meninggalkan Manis FM dan menubuhkan stesen radio internet, Gempak FM.

Pada tahun 2011, beliau menyertai Hot FM Kelate dari Kelantan yang mana beliau telah bertugas sebagai penyampai sehingga 2013. Beliau kemudian diserap ke Hot FM pada Februari 2014 yang mana beliau mengendalikan rancangan radio AM Krew bagi menggantikan Faizal Ismail yang meninggalkan stesen itu pada November 2013.

Malangnya pada 19 Julai 2021, Fizie membuat keputusan tidak menyambung kontrak bersama Hot FM setelah hampir sembilan tahun berkhidmat. Bermula pada tahun 2022, beliau dipindahkan ke Molek FM bersama Mek Zura dan dinamakan sebagai Molek Pagi.

Selepas dua tahun bersama Molek FM, beliau telah berpindah ke THR Gegar bersama-sama dengan Issey dan dinamakan sebagai Bro Pagi Gegar.

## Filemografi

### Televisyen

### Siniar

## Radiografi
### Radio

## Anugerah dan pencalonan

## Kehidupan peribadi
Beliau telah berkahwin dengan Fatin Sharmimi dan dikurniakan dua anak.

## Rujukan

## Pautan luar
* 
* 
* 
*
Ian Morris (sejarawan)

**Ian Matthew Morris** (lahir 27 Januari 1960) ialah seorang ahli arkeologi, sejarawan dan sarjana Inggeris. Beliau kini ialah Profesor Klasik Willard di Universiti Stanford.

## Kehidupan awal
Morris dilahirkan pada 27 Januari 1960 di Stoke-on-Trent, Staffordshire, England. Beliau bersekolah di Sekolah Tinggi Alleyne, sebuah sekolah komprehensif di Stone, Staffordshire. Kemudian, beliau belajar di Universiti Birmingham dan lulus dengan ijazah Sarjana Muda Sastera (BA) pada 1981. Beliau mengambil ijazah Doktor Falsafah (PhD) di Universiti Cambridge lalu lulus pada 1985. Tesis kedoktorannya bertajuk *Burial and society at Athens, 1100-500 BC* ("Adat perkuburan dan masyarakat di Athens, 1100-500 SM").

## Rujukan

## Pautan luar
*  Ian Morris, Jabatan Klasik Unviersiti Stanford.
Konsert Canggung M. Nasir

**Konsert Canggung M. Nasir** (juga dikenali sebagai **Konsert Canggung Mendonan**) ialah konsert solo oleh penyanyi dan penulis lagu Malaysia, M. Nasir. Diadakan pada 29 Julai 1994 di Stadium Negara, Kuala Lumpur, konsert ini diadakan bagi mempromosikan album keempat beliau, *[[Canggung Mendonan]]* yang dikeluarkan pada 1993. Lagu-lagu yang dipersembahkan termasuk lagu dari album *Canggung Mendonan* serta lagu dari album-albumnya yang lain.

## Konsert
Konsert Canggung M. Nasir diadakan bagi mempromosikan album keempat M. Nasir, *[[Canggung Mendonan]]* yang dikeluarkan pada Disember 1993. Bagi mempromosikan konsert ini, M. Nasir mengadakan sesi bertemu peminat yang diadakan di Ruang Legar Sungei Wang Plaza pada 17 Jun 1994. Konsep yang diketengahkan dalam konsert ini ialah teatrikal sebagai permulaan dan perjuangannya dalam industri muzik. Menjelang konsert, beliau memulakan latihan sebagai persediaan awal.

Konsert ini berlangsung pada 29 Julai 1994 di Stadium Negara. Tirai konsert dimulakan pada jam 9:15 malam dengan sedikit sketsa daripada Loloq selama hampir 10 minit, yang disifatkan sebagai mukadimah. Lagu pertama yang dipersembahkan di awal konsert ialah "Rajawali Terbang Tinggi" dan diakhiri dengan "Tudung Periuk" di penghujung konsert.

## Penyiaran
Konsert Canggung M. Nasir disiarkan di TV1 pada 19 November 1994 jam 8:30 malam sempena Fiesta TV1.

## Senarai lagu
# "Mentera Semerah Padi"
# "Secangkir Kopi Semanis Puan"
# "Rajawali Terbang Tinggi"
# "Wadi"
# "Inang Pulau Kencana"
# "Bukalah Hatimu"
# "Lara"
# "Perang Yang Satu Lagi"
# "Anak-anak Kita"
# "Tanya Sama Itu Hud Hud"
# "Aduhai Kasih Aduhai"
# "Sentuhan Listrikmu"
# "Ada"
# "Keroncong Nostradamus"
# "Bonda"
# "Tudung Periuk"

## Tarikh konsert

## Tenaga kerja
* M. Nasir - penyanyi
* BoxOffice Malaysia - penerbit, penganjur
* *[[Harian Metro]]* - penaja
* Lion Suzuki - penaja
* BMG Music - penaja
* Telepromo - penaja

## Rujukan
Salina (filem)

***Salina*** ialah sebuah filem seram misteri Malaysia 2021 arahan Raja Mukhriz dengan skrip oleh Ellyna Ahmad. Dibintangi oleh Mona Allen, Dewi Amanda, Alicia Amin dan Pekin Ibrahim, ia berkisarkan tentang seorang wanita penyayang dan menyimpan banyak rahsia tentang konflik kehidupannya sehingga terungkai misteri di sebalik kisah yang berlaku di antara mereka. Filem ini pada asalnya ditayangkan pada Julai 2020, namun ditunda kepada 5 November. Bagaimanapun, ia ditayangkan secara rasmi pada 25 Mac 2021.

## Pelakon

### Pelakon utama
* Mona Allen sebagai Salina
* Dewi Amanda sebagai Sabrina 
* Alicia Amin sebagai Marina
* Pekin Ibrahim sebagai Rizal
* Putri Inn sebagai Ema
* Kaseh Balqis sebagai Amy
* Syed Basir sebagai Idi
* Ciara Nadine Brosnan sebagai Salina kecil
* Elise Tamara Brosnan sebagai Sabrina kecil

### Pelakon Jemputan
* Raja Azura
* Angeline Tan sebagai Doris
* Kenji Sawahi
* Sharifah Shahora sebagai jururawat peribadi
* Badrul Muhayat
* M. Hitler Zami

## Penerbitan dan keluaran
Penggambaran filem ini dijalankan pada 2019. Kos pembikinan filem ini mencecah RM1 juta.

*Salina* dikeluarkan pada 25 Mac 2021 dan menjadi filem Melayu pertama ditayangkan selepas pawagam dibuka. Ia sebelum ini telah ditunda tayangan sebanyak dua kali, antara Julai dan November 2020. Majlis pratonton filem ini diadakan di MM2 Cineplex, eCurve, Petaling, Selangor.

Mohd Haikal Isa dari *[[Kosmo!]]* menulis: "Sebuah filem seram yang baik akan berjaya membuatkan emosi penonton ‘terbawa’ dengan apa yang dipancarkan di layar panggung. Jika entiti seram yang dicernakan terasa seperti berada sama ada di kiri, kanan, depan atau belakang kita sewaktu menonton, itu petanda yang baik. Sayangnya, *Salina* seperti tidak konsisten dalam aspek tersebut".

## Rujukan

## Pautan luar
*
Rizuan Abdul Hamid

**Rizuan Abdul Hamid** (meninggal dunia 20 Mei 2021) ialah seorang ahli politik Malaysia. Beliau ialah Senator bagi Dewan Negara selama dua penggal, yakni bagi Parlimen Malaysia Ke-11 (14 Oktober 2005 - 13 Oktober 2008) dan Ke-12 (28 Oktober 2008 - 27 Oktober 2011). Beliau juga merupakan bekas Pengerusi Perbadanan Pembangunan Halal (HDC).

Sebagai anggota Pertubuhan Kebangsaan Melayu Bersatu (UMNO), komponen gabungan Barisan Nasional (BN), Rizuan ialah Timbalan Pengerusi Tetap parti (2018-2021) dan Ketua Bahagian Kepong selama lebih dari 30 tahun; menjadikan beliau sebagai salah satu yang paling lama berkhidmat sebagai ketua bahagian UMNO di Malaysia.

## Rujukan
Modal syer

**Modal syer** syarikat atau **modal saham** ialah bahagian ekuiti syarikat yang telah diperoleh dengan terbitan syer syarikat kepada pemegang syer, biasanya untuk wang tunai. "Modal syer" mungkin juga menunjukkan jumlah dan jenis syer yang membentuk struktur syer korporat.
Ha Jung-woo

***Ha Jung-woo*** (하정우; **Kim Sung-hoo** lahir pada 11 Mac 1978) ialah seorang pelakon, pengarah filem, penerbit filem dan penulis skrip Korea Selatan. Beliau telah berlakon dalam filem-filem yang mendapat lebih dari 100 million tiket. Hanya ada tiga pelakon lelaki yang berjaya mencapai seperti itu.

## Biografi
Lahir dengan nama Kim Sung-hoon. Ha Jung-woo dilahirkan dari keluarga dalam bidang seni lakonan. Ayahnya Kim Yong-gun ialah seorang pelakon veteran yang mana sudah banyak berlakon dalam filem dan siri TV. Manakala adik lelakinya Kim Young-hoon (nama pentas : Cha Hyun-woo) juga ialah seorang pelakon. Beliau berkata sejak ia berusia 4 atau 5 tahun, ia selalu berangan untuk menjadi pelakon seperti ayahnya. Sebelum memasuki kolej, ia belajar sendiri lakonan dan pelakon Lee Beom-soo sebagai pengajarnya.

## Karier
Kim Sung-hoon memulakan debut lakonannya pada tahun 2002 dalam sitcom SBS Honest Living dan filem pertamanya pada tahuh 2003 filem Madeleine.

## Filemografi

### Siri TV
* H.I.T (2007)

## Anugerah

## Teater
* Othello (2003)
* Waiting for Godot (2002)
* The Glass Menagerie (2002)
* The Good Doctor (2001)
* Carmen (2001)
* Be Strong, Geum-soon! (2000)

## Pautan luar
Kampung Limpaong

**Kampung Limpaong** ialah sebuah kampung yang terletak dalam Bahagian Limbang, di Daerah Limbang, Sarawak, Malaysia. Petempatan ini mempunyai jumlah penduduk seramai 258 orang serta menempatkan 26 buah rumah bagi penduduk disini. Majoriti penduduk di kampung ini ialah orang Melayu. Ia terletak kira-kira  dari pekan Limbang dengan menggunakan pengangkutan darat. Poskod bagi Kampung Limpaong ialah 98700.

## Sejarah
Pada tahun 2014, seekor ular tedung yang berwarna hitam yang memiliki panjang tiga meter berjaya ditangkap pada jam 4.00 petang oleh anggota Jabatan Pertahanan Awam Malaysia. Kejadian ini berlaku selepas menerima panggilan kecemasan pada 3.50 petang (MST).

## Rujukan


## Pautan luar
* Kampung Limpaong di OpenStreetMap.
Kampung Pemukat

**Kampung Pemukat** ialah sebuah kampung Melayu yang terletak dalam Bahagian Limbang, di Daerah Limbang, Sarawak, Malaysia. Petempatan ini mempunyai jumlah penduduk seramai 156 orang serta menempatkan 26 buah rumah bagi penduduk disini. Ia terletak kira-kira  dari pekan Limbang dengan menggunakan pengangkutan darat. Poskod bagi Kampung Pemukat ialah 98700.

## Kemudahan
Kampung Pemukat mempunyai sebuah surau yang terletak di atas air yang diberi nama sebagai, Surau Darul Ehsan Haji Me'raj yang berstatus awam. Ia memiliki no. Daftar, A-05-2017-0029. Pada tahun 2021, Jabatan Agama Islam Sarawak Bahagian Limbang telah membuat satu cadangan untuk menaiktaraf surau ini yang mampu menampung 200 hingga ke 300 jemaah pada satu-satu masa.

## Rujukan


## Pautan luar
* Kampung Pemukat di OpenStreetMap
Kampung Limpaku Pinang

**Kampung Limpaku Pinang** ialah sebuah kampung yang terletak dalam Bahagian Limbang, di Daerah Limbang, Sarawak, Malaysia. Petempatan ini mempunyai jumlah penduduk seramai 342 orang serta menempatkan 40 buah rumah bagi penduduk disini. Ia mengambil masa sebanyak 1/2 jam untuk sampai ke pekan Limbang dengan menggunakan pengangkutan air.

## Sejarah
Kebanyakan penduduk di Kampung Limpaku Pinang berasal dari Kampung Dato Kuala Lawas sebelum berhijrah ke petempatan ini pada tahun 1977. Ia juga merupakan salah satu kampung yang terletak di persisiran sungai Kuala Limbang.

## Kemudahan
Kampung Limpaku Pinang mempunyai sebuah sekolah kebangsaan, Sekolah Kebangsaan Limpaku Pinang yang memiliki kod sekolah iaitu YBA5105.

Pada tahun 2014, lebih daripada 300 penduduk di sini menikmati kemudahan bekalan elektrik yang sudah siap dipasang di setiap 40 buah rumah sejak pemohonan pada tahun 2000. Projek Bekalan Elektrik Luar Bandar itu bernilai RM4.8 juta yang membabitkan 42 orang dengan purata kos sebanyak RM 116428 setiap pengguna.

Kampung Limpaku Pinang dilengkapi dengan kemudahan bekalan air, sebuah dewan serta kerja membaik pulih jambatan Kampung Limpaku Pinang.

## Rujukan


## Pautan luar
* Kampung Limpaku Pinang di OpenStreetMap
Aturan Leahy

**Aturan Leahy** ( atau *Leahy amendments*) merupakan sebutan kepada dua bahagian dari peraturan perundang-undangan Amerika Syarikat yang melarang Jabatan Negara Amerika Syarikat dan Jabatan Pertahanan Amerika Syarikat memberikan bantuan ketenteraan kepada angkatan tentera negara asing yang melakukan pelanggaran hak asasi manusia. Aturan ini merujuk pada dua seksyen berbeza dalam dua peraturan perundang-undangan persekutuan AS, iaitu:

* *[https://www.law.cornell.edu/uscode/text/22/2378d Section 620M]* pada Undang-Undang Bantuan Luar Negeri 1961 (*Foreign Assistance Act of 1961*), dikodifikasikan sebagai *22 U.S. Code § 2378d -  Limitation on assistance to security forces*;
* *[https://www.govinfo.gov/app/details/USCODE-2015-title10/USCODE-2015-title10-subtitleA-partIV-chap134-subchapI-sec2249e Section 2249e]* pada Title 10 of the United States Code, dikodifikasikan sebagai *Sec. 2249e - Prohibition on use of funds for assistance to units of foreign security forces that have committed a gross violation of human rights*.

Aturan ini dinamakan bersempena penaja utamanya, Senator Patrick Leahy (D-Vermont). Aturan ini memerintahkan Jabatan Negara AS, melalui Biro Demokrasi, Hak Asasi, dan Buruh, untuk melakukan penapisan pada negara yang akan menerima bantuan ketenteraan dari anggaran negara AS. Jika unit tertentu pada tentera negara tersebut terbukti dengan meyakinkan atau berkait rapat dengan perlanggaran hak asasi tertentu, bantuan tersebut wajib ditangguhkan hingga negara atau unit tersebut melakukan langkah-langkah konkrit mengubah amalan tersebut dan mengadili pelakunya.

Kerajaan persekutuan AS tidak mengeluarkan laporan eksplisit mengenai tentera asing yang diputus bantuannya oleh kerana aturan Leahy. Laporan media mengindikasikan bahawa tentera atau pegawai-pegawai pertahanan di Bangladesh, Bolivia, Colombia, Guatemala, Mexico, Nigeria, Turki, Indonesia, Lebanon, Saint Lucia, dan Pakistan pernah menjadi sasaran pemotongan atau penangguhan bantuan dari aturan ini.

## Rujukan
They Shall Not Grow Old

***They Shall Not Grow Old*** adalah filem dokumentari 2018 diarahkan dan dihasilkan Peter Jackson. Filem ini dibuat menggunakan rakaman asli kejadian-kejadian langsung yang berlaku semasa Perang Dunia Pertama dari simpanan Muzium Perang Imperial yang belum pernah dilihat sebelumnya malah berusia lebih dari 100 tahun pada masa pelepasan; sebilangan besar rakaman ini telah diwarnakan dan diolah menggunakan teknik pengeluaran moden dengan selingan kesan bunyi dan lakonan suara yang memberikan suasana mendekati latar rakaman kepada para penonton selari dengan apa yang dialami para perajurit tersebut. Filem ini diceritakan dari wawancara dilakukan BBC dan Muzium Perang Imperial terhadap askar-askar yang terlibat dan terselamat dalam konflik ini. Ia dihasilkan oleh WingNut Films dengan House Productions sebagai pengeluar eksekutif dan disokong oleh British National Lottery melalui Dana Loteri Warisan dan Jabatan Digital, Budaya, Media dan Sukan United Kingdom.

Dokumentari ini mendapat tayangan perdana secara serentak di Festival Filem London BFI serta panggung-panggung wayang terpilih di United Kingdom pada 16 Oktober 2018, sebelum ditayangkan di BBC Two pada 11 November 2018 sempena ulang tahun ke-100 penamatan Perang Dunia Pertama; ia turut mendapat tayangan terhad di Amerika Syarikat pada 17 Disember. Setelah berjaya di box office, filem ini mendapat pelepasan teater yang luas pada bulan Februari 2019 oleh Warner Bros Pictures.

Filem ini mendapat sambutan kritis yang positif atas kerja pemulihan yang baik serta suasana dan penggambaran perang yang mengasyikkan, ia memperoleh pencalonan kategori Dokumentari Terbaik dalam Anugerah BAFTA.

## Sambutan
### Kutipan panggung
Filem ini telah mengumpulkan sebanyak USD18 juta di dua-dua negara Amerika Syarikat dan Kanada, dan USD2.5 juta di wilayah lain menjadikan jumlah keseluruhan USD20.4 juta. 

### Penerimaan kritis
Rotten Tomatoes mengagregat filem ini dengan kelulusan 99% berdasarkan 148 ulasan rata-rata 8.72 / 10. Konsensus kritikal laman web berbunyi, "Pencapaian teknikal yang mengagumkan dengan kesan emosi yang mengejutkan,*They Shall Not Grow Old* memberikan penghormatan sinematik yang cemerlang terhadap pengorbanan satugenerasi."  Metacritic memberikan penilaian normal berdasarkan ulasan menghasilkan skor  tertimbang rata-rata 91 per 100 berdasarkan ulasan dibuat 26 pengkritik yang menunjukkan "pujian seiya kata".

## Nota


## Rujukan

## Pautan luar
* 
* They Shall Not Grow Old at Rotten Tomatoes
*
Muar (kawasan persekutuan)

**Muar** ialah sebuah kawasan persekutuan di Johor, Malaysia yang mempunyai wakil di Dewan Rakyat dengan kod P146. 

Kawasan Parlimen ini mula dipertandingkan pada 1974, dan memberi mandat kepada seorang ahli Dewan Rakyat di Parlimen Malaysia mengikut sistem undian terbanyak.

## Statistik Banci 2020
Sumber:

## Statistik

### Sejarah perwakilan

## Sejarah pilihan raya

## Lihat juga
* Maharani (kawasan negeri)
* Sungai Balang (kawasan negeri)

## Rujukan
Sidang Kemuncak al-Qaeda Kuala Lumpur

**Sidang Kemuncak al-Qaeda Kuala Lumpur 2000** merupakan mesyuarat ahli tertinggi al-Qaeda yang diadakan di Kuala Lumpur, Malaysia dari 5 Januari hingga 8 Januari 2000.

## Persidangan
Mesyuarat selama tiga hari itu diadakan di bilik hotel Yazid Sufaat, bekas kapten dan ahli perniagaan Angkatan Tentera Malaysia, di sebuah hotel di Kuala Lumpur. Tujuan sidang kemuncak itu didakwa untuk merancang bakal serangan, yang termasuk pengeboman USS Cole pada Oktober 2000 dan plot serangan 11 September 2001. Para hadirin terdiri dari veteran Arab Perang Soviet-Afghanistan, termasuk Hambali, Ramzi bin al-Shibh, Nawaf al-Hazmi, Khalid al-Mihdhar, dan Tawfiq bin Attash.

Sebelum pertemuan itu, Amerika Syarikat memintas panggilan telefon ke Yaman oleh al-Mihdhar mengenai pengaturan perjalanan tersebut. Osama bin Laden telah memanggil jumlah itu puluhan kali. Atas permintaan CIA, pihak berkuasa Malaysia merakamkan rakaman pertemuan itu, namun tiada rakaman suara yang dibuat. Lelaki-lelaki itu juga diambil gambar ketika mereka keluar dari mesyuarat itu. Penyelidik Amerika tidak mengenal pasti lelaki ini sehingga kemudian. Bahawa bin al-Shibh menghadiri perjumpaan itu ditemui oleh penyiasat dengan melihat rekod kad kreditnya. Sufaat kemudian ditangkap, namun menafikan bahawa beliau mengenali salah seorang lelaki itu dan mengatakan bahawa Hambali telah mengatur pertemuan itu.

## Rujukan
Eiffel Paul

**Eiffel Paul Pailus**  merupakan seorang penyanyi remaja yang berasal dari Kota Kinabalu, Sabah. Beliau merupakan bintang cilik dan juga adalah juara bagi program realiti TV nyanyian terbitan Astro, *[[Ceria Megastar Ministar]]* musim pertama pada 2019. 

## Karier
### Ceria Megastar Ministar

## Diskografi
### Single
;Solo
* "Nokuro Koh Koupusan"
* "Duka"

;Kolaborasi
* "Oh Malaysiaku" - bersama Aliff, Cici, Masya, Usop, William Tan & Lil Jay

## Filemografi
### Televisyen show

### Iklan TV

### Muzik Video

## Pencapaian
* Juara Sugandoi Dazanak Peringkat Negeri Sabah (2017) 
* Juara Ceria Megastar Ministar (2019)

## Rujukan

2. JDM "EIffel Paul Pailus"
Lembaga Totalisator Malaysia

**Lembaga Totalisator Malaysia** (; LTM) ialah sebuah badan berkanun persekutuan di bawah Kementerian Kewangan Malaysia bagi membangunkan industri perlumbaan kuda dan mengawal selia kendalian papan mata untuk lumba kuda di Malaysia dan Singapura. Lembaga ini ditubuhkan di bawah Akta Perlumbaan (Lembaga Totalisator) 1961 [Akta 494].

## Sejarah
Lembaga Totalisator Malaysia telah ditubuhkan pada 27 Mac 1961 di bawah akta Akta Perlumbaan (Lembaga Totalisator) 1961, Akta 494 sebagai sebuah badan berkanun persekutuan yang bertujuan mengawal selia dan melaksanakan kegiatan totalisator bagi lumba kuda yang diadakan di Malaysia dan Singapura. Pada 14 Mac 1991, Kementerian Kewangan membuat keputusan agar LTM tidak lagi tidak melibatkan diri secara langsung dengan kegiatan-kegiatan pertaruhan lumba kuda sebaliknya hanya bertugas sebagai sebuah agensi pengawal.

## Rujukan
Enakmen Pemeliharaan Hidupan Liar 1997

**Enakmen Pemeliharaan Hidupan Liar 1997** ialah undang-undang wilayah yang hanya dikuatkuasakan di negeri Sabah di Borneo Malaysia. Tujuannya ialah untuk melindungi spesies fauna dan flora yang terancam di rantau ini serta mengawal perdagangan antarabangsa spesies ini. Ini juga memperincikan hukuman khusus bagi mereka yang melanggar peraturan dan undang-undang yang ditetapkan dalam enakmen tersebut.

## Struktur
Enakmen Pemuliharaan Hidupan Liar 1997, dalam bentuknya sekarang (27 April 2016), terdiri daripada 12 Bahagian yang mengandungi 119 bahagian dan 5 jadual.

* Bahagian I: Permulaan 
* Bahagian II: Pentadbiran 
* Bahagian III: Kawasan Lindung
* Bahagian IV: Perlindungan Haiwan dan Pemburuan
* Bahagian V: Pemilikan dan Perdagangan Haiwan
* Bahagian VI: Perlindungan Tumbuhan
* Bahagian VII: Pemanfaatan Hidupan Liar
* Bahagian VIII: Penguatkuasaan
* Bahagian IX: Kesalahan
* Bahagian X: Tanggungjawab Anggota Syarikat, Pentadbiran Penalti dan Penalti Lain 
* Bahagian XI: Kuasa Menteri 
* Bahagian XII: Pelbagai 
* Jadual

## Pautan luar
* Wildlife Conservation Enactment 1997 
* Online edition of Wildlife Conservation Enactment of 1997
Pusat Pemantauan dan Pendedahan Maklumat Kebangsaan

**Pusat Pemantauan dan Pendedahan Maklumat Kebangsaan** (**NOW**) ialah pertubuhan bukan untung kebangsaan Malaysia pertama yang dihasratkan untuk memenuhi keperluan inisiatif pemantauan dorongan am dan peranan pemberi maklumat dalam masyarakat.

Ia diasaskan pada oleh 2012 oleh Rafizi Ramli dan Akmal Nasir. NOW beribu pejabat di Sungai Besi Kuala Lumpur.

## Kontroversi
NOW telah dituduh oleh Pertubuhan Minda dan Sosial Prihatin, Ramesh Rao kerana tidak memiliki permit Bank Negara untuk mengumpùl dana 1Malaysia Development Berhad (1MDB).

Polis telah menyiasat NOW dan Yayasan_Pembangunan_Ekonomi_Islam_Malaysia (YaPEIM) berikutan laporan terhadap mereka.

## Rujukan

## Pautan luar
* The National Oversight & Whistleblowers (NOW) Website 
* Rafizi Ramli Website
Kampung Ulak

**Kampung Ulak** (juga **Kampung Olak**) ialah sebuah kampung yang terletak dalam Bahagian Limbang, di Daerah Limbang, Sarawak, Malaysia. Petempatan ini mempunyai jumlah penduduk seramai 169 orang serta menempatkan 35 buah rumah bagi penduduk disini. Ia pengambilan masa sebanyak 30 minit untuk sampai ke pekan Limbang dengan menggunakan pengangkutan air. Poskod bagi Kampung Ulak ialah 98700.

## Sejarah
Pada tahun 2019, seorang lelaki hilang di Kampung Ulak disekitar Sungai Limbang masih belum ditemui. Operasi mencari dan menyelamat (SAR) mangsa telah dimulakan pada pukul 6.30 pagi (MST). Sebanyak lapan orang anggota bomba, 10 orang polis, 11 orang Angkatan Pertahanan Awam, 10 orang PBS Bakti, empat orang RELA serta 20 orang penduduk dari kampung ini terlibat dalam operasi SAR ini.

## Rujukan


## Pautan luar
* Kampung Ulak di OpenStreetMap
Naga Kramat (album Wings)

**Naga Kramat** merupakan album kesepuluh yang dihasilkan oleh kumpulan Wings yang dilancarkan pada tahun 2002. Untuk album ini, ahli asal kumpulan Wings, Awie telah kembali semula ke pangkuan kumpulan Wings dalam posisi penyanyi setelah mereka *reunion* dalam majlis perkahwinan Dato’ M. Nasir dan Datin Marlia Musa pada tahun 2000. Album ini diterbitkan oleh Joe Wings bersama penolong penerbit iaitu Awie, Black dan Eddie. Album ini dirakamkan di Studio Menora, Kuala Lumpur oleh Jig & Dott dan proses mastering pula dijalankan di Kings Studio, Petalng Jaya oleh CL Toh. Untuk kulit album pula, ia dibuat oleh Kartunis Aie yang menjalankan tugas sebagai arahan seni, logo, ilustrasi, fotografi, konsep dan rekabentuk kulit album.  

## Filem
Lagu Sayap Ilusi dan Ranggi Metropolis dipilih menjadi lagu tema filem aksi romantik Iskandar pada 2002 yang dibintangi oleh Awie selain menjadi penyanyi lagu tema dan penyelaras babak pergaduhan.

## Senarai runut

## Anggota
*Awie&nbsp;– penyanyi
*Joe&nbsp;– gitar
*Eddie&nbsp;– gitar bass
*Black&nbsp;– dram

## Pautan luar
MYCAT

**Perikatan Pemuliharaan Harimau Kebangsaan Malaysia** (; **MYCAT**) menurut *[[New Straits Times]]*, merupakan "sebuah perikatan pertubuhan bukan kerajaan terdiri daripada Persatuan Pencinta Alam Malaysia (MNS), Traffic Southeast Asia, Program Malaysia-Persatuan Pemuliharaan Hidupan Liar dan WWF-Malaysia." Ia juga termasuk Jabatan Perlindungan Hidupan Liar dan Taman Negara (PERHILITAN). 

Mereka telah menganggarkan jumlah harimau yang ada di Malaysia antara 250 dan 340. Pada tahun 2007, mereka melancarkan talian untuk melaporkan kes berkaitan harimau, seperti pemburuan. Dalam usaha untuk mengesan pemburu, MYCAT menganjurkan "Cat Walks", pasukan peronda masyarakat dalam zon bahaya. Pada tahun 2009, pertubuhan ini merancang untuk menggandakan populasi harimau dari 500 kepada 1000 menjelang 2020, namun matlamat mereka "gagal dicapai" pada 2014.

## Lihat juga
* Harimau Malaya
* Hak dan kebajikan haiwan di Malaysia

## Rujukan

## Pautan luar
* 
* 
* 
*
Kerana Korona

***Kerana Korona*** ialah sebuah filem drama Malaysia 2021 arahan Kabir Bhatia dengan skrip ditulis oleh Natasha Azlan dan Shemad Al-Jufri terbitan Astro Shaw dengan kerjasama Wildsnapper TV. Diinspirasikan daripada latar sebenar pandemik COVID-19 di Malaysia, ia dibintangi oleh Rashidi Ishak, Jalaluddin Hassan, Rita Rudaini dan ramai lagi. Filem ini ditayangkan pada 21 Januari 2021 di Astro First.

## Sinopsis
Mengisahkan tiga cerita yang mempunyai pertalian di mana Zati tidak bahagia bersama Razman. Meskipun suaminya sentiasa berada di rumah, namun mereka semakin menjauh. Manakala, anak mereka Harun yang mempunyai cita-cita sebagai jurufoto, namun impiannya dipandang rendah oleh Zati dan Razman. Bosan kerana melihat ibu bapanya sering bertengkar, Harun mula keluar secara sembunyi ketika PKP bersama Maya. Manakala adiknya Bob berusaha menyediakan aktiviti di rumah untuk Zati dan Razman agar mereka berbaik.

Kisah kedua menyaksikan tentang seorang doktor bernama Janna yang berdepan dengan dilema tanggungjawab dan pendirian.

Manakala, kisah ketiga mengenai warga emas, Leman yang keras kepala dan abaikan prosedur operasi standard (SOP) sehingga merisaukan jirannya Leila. Sementara itu, Leila hidup kesunyian dan tidak berhubung dengan anaknya, Razman.

## Pelakon
* Rashidi Ishak sebagai Razman
* Rita Rudaini sebagai Zati
* Umar Shakur sebagai Bob
* Fatimah Abu Bakar sebagai Leila
* Jalaluddin Hassan sebagai Leman
* Ummi Nazeera sebagai Dr. Janna
* Anwaar Beg Moghal sebagai Arman Khan
* Idan Aedan sebagai Harun
* Shasha Abedul sebagai Maya
* Luna Nazleen sebagai Sarah
* Daniel Cheang sebagai Badrul
* Juliana Ibrahim sebagai Dian
* Subashini Nair sebagai Rozi

## Penerbitan dan keluaran
Filem ini merupakan gandingan layar lebar pertama Rita Rudaini dan Rashidi Ishak dalam tempoh 15 tahun sejak filem *[[Cinta (filem)|Cinta]]* (2006).

*Kerana Korona* dikeluarkan pada 21 Januari 2021 di Astro First. Aqmar Mustaza, menulis untuk *[[Sinar Harian]]* berpendapat filem ini memiliki "jalan cerita santai".

## Lihat juga
* *[[Covid Oh Covid]]*
* *[[Hadiah Dari Tuhan]]*
* *[[Lockdown]]*
* *[[Juang]]*
* *[[Frontliner]]*
* *[[Kelaster]]*

## Rujukan

## Pautan luar
*
Ceria (album Yana)

**Ceria** adalah merupakan album studio rakaman pertama dari penyanyi dan pelakon wanita Malaysia, Yana Samsudin. Album ini merupakan debut karier seni beliau sebagai penyanyi sebelum bergelar pelakon. Terdapat dua buah lagu hit didalam album ini antaranya "Aku Pasrah" dimana lagu ini dijadikan sebagai runut bunyi untuk filem *[[Mami Jarum Junior]]*, manakala lagu "Hingga Hujung Nyawa" pula dijadikan sebagai runut bunyi bagi filem *[[Hingga Hujung Nyawa]]*. 

## Senarai runut

## Rujukan
Pusat Pemuliharaan Hidupan Liar Semenggoh

***Pusat Pemuliharaan Hidupan Liar Semenggoh*** ialah sebuah pusat pemuliharaan dan pemeliharaan orangutan, yang terletak di Semenggoh, 24 km di sebelah selatan Kuching, ibu kota Sarawak, Malaysia. Sekurang-kurangnya terdapat 27 ekor orangutan setengah liar yang dipelihara di sana, yang waktu memberi makanannya ialah jam 9 pagi dan 3 petang. Untuk melihat keindahan hutan, terdapat dua lokasi tinjau alam, iaitu *Masing Trail* dan *Brook's Pool Trail*. Pemandu dapat disewa untuk para pelancong. Pusat pemuliharaan ini dapat dicapai dengan bas atau teksi.

## Rujukan